Ο **Γυμναστικός Σύλλογος Καλλιθέα** είναι ελληνικό αθλητικό σωματείο το οποίο εδρεύει στην Καλλιθέα Αττικής. Ιδρύθηκε στις 18 Αυγούστου 1966 από τη συγχώνευση των ομάδων **Έσπερος** (1943), **Ηρακλής** (1949), **Αθλητική Ένωση Καλλιθέας** (1947), **Καλλιθαϊκός** (1926) και **Πυρσός**. Χρώματα του συλλόγου αποτελούν το μπλε και το λευκό.

Το ανδρικό τμήμα ποδοσφαίρου του Γ.Σ. Καλλιθέα αγωνίζεται στη Super League 2, με την επωνυμία «**Γυμναστικός Σύλλογος Καλλιθέας Ποδοσφαιρική Ανώνυμη Εταιρεία**» και με τον διακριτικό τίτλο «**Athens Kallithea F.C.**». Χρησιμοποιεί ως αγωνιστική έδρα το Δημοτικό Στάδιο Καλλιθέας «Γρηγόρης Λαμπράκης».

Ιστορία
-------

### Ως Γ.Σ. Καλλιθέα

Ο Γ.Σ. Καλλιθέα έπειτα την ίδρυσή του εντάχθηκε στην Ε.Π.Σ. Αθηνών και ξεκίνησε την αγωνιστική του πορεία την περίοδο 1966-67 από την Α' κατηγορία Ε.Π.Σ.Α. Η νεοσύστατη ομάδα κληρονόμησε αυτή τη θέση, όσο και μεγάλο μέρος του έμψυχου δυναμικού της, από το αγωνιστικά ισχυρότερο σωματείο πρό της συγχωνεύσεως, τον Ηρακλή Καλλιθέας. Έτσι, στην παρθενική του συμμετοχή ο Σύλλογος τερμάτισε στην 3η θέση, όπως και την επόμενη περίοδο 1967-68. Στην τρίτη συμμετοχή του στην Α' Ε.Π.Σ.Α. την περίοδο 1968-69, ο Γ.Σ. Καλλιθέα κατέκτησε το πρωτάθλημα Β΄ Ομίλου και κατόπιν επικράτησε του Α.Ο. Κορωπίου με 3-1 στο γήπεδο Ζωγράφου και αναδείχθηκε Υπερπρωταθλητής Αθηνών. Στη συνέχεια συμμετείχε στον νότιο όμιλο του Πανελλήνιου Ερασιτεχνικού Πρωταθλήματος όπου ισοβάθμησε στη 2η θέση με τον Α.Ο. Κορωπίου, τον οποίο συνάντησε εκ νέου στο μπαράζ ανόδου στη Χαλκίδα στις 21 Ιουνίου 1969 και επικρατώντας με 1-0 στην παράταση προβιβάστηκε στη Β' Εθνική.

Η νίκη και η άνοδος επί του Κορωπίου, εκτός από ορόσημο για την σταδιακή καθιέρωση του Συλλόγου στις διαχρονικές δυνάμεις του Αθηναϊκού ποδοσφαίρου, ήταν και μία σημαντική εξέλιξη στο ευρύτερο αθλητικό τοπίο της δικτατορικής Ελλάδας. Θεωρήθηκε ράπισμα στην σχεδιαζόμενη αναμόρφωση του ποδοσφαιρικού χάρτη, που προωθούσε ο Γενικός Γραμματέας Αθλητισμού της Χούντας Κ. Ασλανίδης. Το σχέδιο Ασλανίδη περιελάμβανε την, δια της συγχωνεύσεως, εξαφάνιση μη φιλικών προς το καθεστώς Συλλόγων, καθώς και την ενίσχυση πολλών Συλλόγων, που συνδέονταν άμεσα ή έμμεσα με το καθεστώς, όπως ήταν τότε ο Α.Ο. Κορωπίου. Μάλιστα, σε ηχογραφημένο μήνυμα, που εξέπεμψε εκείνη την περίοδο το ραδιόφωνο του BBC, η άνοδος της Καλλιθέας χαρακτηρίστηκε ως «η πρώτη ήττα της Χούντας». 

Ο Γ.Σ. Καλλιθέα αγωνίστηκε για πρώτη φορά στην Β' Εθνική για 6 χρονιές. Αρχικά, τις περιόδους 1969-70 και 1970-71 τερμάτισε στην 4η θέση αντίστοιχα, την περίοδο 1971-72 στην 5η θέση, την περίοδο 1972-73 στην 6η θέση και την περίοδο 1973-74 στην 14η θέση της βαθμολογίας. Την περίοδο 1974-75 ο Γ.Σ. Καλλιθέα τερμάτισε επί 20 ομάδων στη 13η θέση του 1ου ομίλου της Β' Εθνικής, αλλά υποβιβάστηκε λόγω μείωσης των ομίλων της Β' Εθνικής από τρεις σε δύο από την επόμενη περίοδο.

Στο κλείσιμο αυτού του πρώτού της κύκλου στη Β' Εθνική, η Καλλιθέα είχε πλέον καταστεί μία από τις εμπορικότερες ομάδες της κατηγορίας και εκ των λαοφιλέστερων στο λεκανοπέδιο, υποσκελίζοντας πολλές φορές σε προσέλευση τον Πανιώνιο, στο γήπεδο του οποίου αγωνιζόταν μέχρι να εγκαινιαστεί το Ελ Πάσο, το 1972. Η δυναμική της συγχώνευσης φαίνεται πως απάντησε άμεσα στην ανάγκη μίας μεγάλης μερίδας φιλάθλων του τέταρτου πιο πολυπληθούς δήμου του λεκανοπεδίου για ένα αξιόλογο ποδοσφαιρικό μέγεθος στην περιοχή. Επίσης, ένα εξαιρετικό σύνολο ποδοσφαιριστών, που μεταξύ άλλων αποτελείτο από τους Μαξούρη, Δορκοφίκη, Ερμείδη, Λαζάρου, Κερκύρα, Μιχελή καθώς και το ρέκορντμαν συμμετοχών της Καλλιθέας και τότε αρχηγό Θέμη Ντούλα, συνέβαλε σημαντικά στη δημοτικότητα του Συλλόγου κατά το πρώτο μισό της δεκαετίας του 1970. Εκείνα τα χρόνια δόθηκε από τους οπαδούς στην ομάδα και το παρατσούκλι «England», εξαιτίας της ομοιότητας, που είχε η φανέλα της Καλλιθέας με την αντίστοιχη της Εθνικής Αγγλίας. 

Την επόμενη περίοδο 1975-76, ο Γ.Σ. Καλλιθέα αγωνίστηκε στην Α' κατηγορία Ε.Π.Σ.Α κατακτώντας το πρωτάθλημα Α΄ Ομίλου και κατόπιν, επικρατώντας του Α.Ο.Ν. Αργυρούπολης με 3-0 αναδείχθηκε Υπερπρωταθλητής Αθηνών. Στη συνέχεια πήρε μέρος στο Πανελλήνιο Ερασιτεχνικό Πρωτάθλημα, όπου τερμάτισε στην πρώτη θέση του 7ου ομίλου μπροστά από τον διεκδικητή Φοίβο Κρεμαστής Ρόδου και επανήλθε στη Β' Εθνική κατηγορία, ύστερα από απουσία μιας χρονιάς.

Ακολούθησε η δεύτερη εξαετία του Γ.Σ. Καλλιθέα στη Β' Εθνική από το 1976 μέχρι το 1982. Πλέον το πρωτάθλημα της Β' Εθνικής διεξαγόταν σε δύο ομίλους (βόρειο και νότιο) και ο Γ.Σ. Καλλιθέα τερμάτισε αντίστοιχα στην 9η, 4η, 8η, 6η και 6η θέση του νοτίου ομίλου. Την περίοδο 1981-82 ο Γ.Σ. Καλλιθέα τερμάτισε επί 20 ομάδων στη 19η θέση του νοτίου ομίλου της Β' Εθνικής  και υποβιβάστηκε στη Γ' Εθνική, η οποία θα λειτουργούσε επίσημα για πρώτη φορά από την επόμενη περίοδο.

Ακολούθησε η πρώτη πενταετία στη νεοσύστατη τότε Γ' Εθνική. Αρχικά, την περίοδο 1982-83 στη Γ' Εθνική ενός ομίλου, ο Γ.Σ. Καλλιθέα πάλεψε με τον Εδεσσαϊκό, αλλά τελικά τερμάτισε στη 2η θέση και δεν προβιβάστηκε. Τις επόμενες δυο χρονιές, 1983-84 και 1984-85, τερμάτισε αντίστοιχα στην 7η και 5η θέση του νοτίου ομίλου της Γ' Εθνικής και στη συνέχεια, ο Γ.Σ. Καλλιθέα χρειάστηκε να βρεθεί δύο διαδοχικές χρονιές σε θέση προβιβασμού, προκειμένου να κερδίσει την άνοδο στη Β' Εθνική. Την περίοδο 1985-86 τερμάτισε στην 1η θέση αλλά της αφαιρέθηκαν 9 βαθμοί στην υπόθεση του ποδοσφαιριστή Σύρτη, με αποτέλεσμα να οδηγηθεί στην 3η θέση. Την περίοδο 1986-87 ο Γ.Σ. Καλλιθέα τερμάτισε στη 2η θέση του νοτίου ομίλου της Γ' Εθνικής και προβιβάστηκε ως δευτεραθλήτρια στη Β' Εθνική μαζί με τον πρωταθλητή Α.Ο. Χαλκίδα.

Ακολούθησαν τρία δύσκολα χρόνια στη Β' Εθνική του ενός πια ομίλου. Αρχικά, την περίοδο 1987-88 τερμάτισε στην 14η θέση επί 18 ομάδων, δηλαδή πάνω ακριβώς από τη ζώνη του υποβιβασμού. Την επόμενη χρονιά τερμάτισε προτελευταία (17η), αλλά με τροποποίηση της προκήρυξης οι τρεις τελευταίοι της Β' Εθνικής (Παναχαϊκή, Γ.Σ. Καλλιθέα, Α.Ο. Καβάλα) και οι τρεις δεύτεροι της Γ' Εθνικής (Φ.Σ. Κοζάνη, Αναγέννηση Άρτας, Ηρόδοτος Ν. Αλικαρνασσού) αγωνίστηκαν σε όμιλο διαβάθμισης με κερδισμένους τους Γ.Σ. Καλλιθέα και Παναχαϊκή. Τέλος, την περίοδο 1989-90 τερμάτισε προτελευταίος επί 18 ομάδων στη 16η θέση και υποβιβάστηκε στη Γ' Εθνική.

Στη συνέχεια αγωνίστηκε για τρεις χρονιές στον νότιο όμιλο της Γ' Εθνικής. Την περίοδο 1990-91 τερμάτισε 7η, την περίοδο 1991-92 τερμάτισε 10η και τέλος, την περίοδο 1992-93 ο Γ.Σ. Καλλιθέα αναδείχτηκε πρωταθλητής και προβιβάστηκε στη Β' Εθνική, όπου αγωνίστηκε προσωρινά την επόμενη περίοδο 1993-94 και τερματίζοντας τελευταίος στην 18η θέση υποβιβάστηκε και πάλι στη Γ' Εθνική κατηγορία. Ακολούθησε νέα τριετία του Γ.Σ. Καλλιθέα στη Γ' Εθνική, όπου αρχικά την περίοδο 1994-95 τερμάτισε στην 4η θέση, ακολούθως την περίοδο 1995-96 τερμάτισε στην 10η θέση και τέλος, την περίοδο 1996-97 τερμάτισε στη 2η θέση πίσω από τον Εθνικό Αστέρα και προβιβάστηκε μαζί του στη Β' Εθνική,

Τα επόμενα πέντε χρόνια αγωνίστηκε στη Β' Εθνική του ενός ομίλου. Τερμάτισε στην 10η θέση το 1997-98, στην 5η θέση το 1998-99, στην 10η θέση το 1999-00 και στην 8η θέση τo 2000-01. Τελικά, την περίοδο 2001-02 ο Γ.Σ. Καλλιθέα τερμάτισε στην 2η θέση στον ενιαίο όμιλο της Β' Εθνικής, πίσω από τον Π.Α.Σ. Γιάννινα και μπροστά από την Προοδευτική και προβιβάστηκε μαζί τους ως δευτεραθλητής στην Α' Εθνική κατηγορία, για πρώτη φορά στην ιστορία του. Ο Γ.Σ. Καλλιθέα αγωνίστηκε στην Α' Εθνική κατηγορία των 16 ομάδων για τέσσερις περιόδους, όπου αρχικά την περίοδο 2002-03 τερμάτισε στη 13η θέση, την περίοδο 2003-04 στη 12η θέση και την περίοδο 2004-05 στην 9η θέση της βαθμολογίας. Τέλος, την περίοδο 2005-06 τερμάτισε προτελευταίος στη 15η θέση και υποβιβάστηκε στη Β' Εθνική κατηγορία. Ακολούθησε μια τριετία στον ενιαίο όμιλο της Β' Εθνικής των 18 ομάδων, όπου αρχικά την περίοδο 2006-07 τερμάτισε στην 7η θέση και την περίοδο 2007-08 στην 6η θέση της βαθμολογίας. Την περίοδο 2008-09 τερμάτισε προτελευταίος στην 17η θέση και υποβιβάστηκε προσωρινά στη Γ' Εθνική κατηγορία, καθώς την επόμενη περίοδο 2009-10 αναδείχθηκε πρωταθλητής του νοτίου ομίλου της Γ' Εθνικής και επέστρεψε αμέσως στη Β' Εθνική κατηγορία, όπου και θα καθιερωθεί για τις επόμενες 8 χρονιές μέχρι και το 2018.

Στιγμιότυπο από την αναμέτρηση Φωστήρας-Καλλιθέα 2-2 (σεζόν 2019/20).
Αρχικά, τις επόμενες επτά περιόδους ο Γ.Σ. Καλλιθέα αγωνίστηκε στη Β' Εθνική διεκδικώντας είτε τον προβιβασμό είτε τη σωτηρία του. Έτσι, την περίοδο 2010-11 τερμάτισε τελευταίος στη 18η θέση, αλλά παρέμεινε αφού υποβιβάστηκαν άλλες ομάδες στο σκάνδαλο των πλαστών δικαιολογητικών. Αντίθετα, την επόμενη περίοδο 2011-12 διεκδίκησε με αξιώσεις τον προβιβασμό του στην Α' Εθνική, τερματίζοντας στην 3η θέση της κανονικής περιόδου και μπαίνοντας με μπόνους δύο βαθμών στα πλέη-οφ. Εκεί όμως τερμάτισε δεύτερη πίσω από τον Α.Ο. Πλατανιά Χανίων, πέφτοντας θύμα ενός αν μη τι άλλο περίεργου προγράμματος, όπου σε όμιλο τεσσάρων ομάδων η ομάδα που είχε τερματίσει στην ψηλότερη θέση κατά την κανονική περίοδο υποχρεώθηκε να δώσει διαδοχικά και τους τρεις εκτός έδρας αγώνες της μέσα σε οκτώ μέρες, Τετάρτη-Κυριακή-Τετάρτη σε Χανιά-Μυτιλήνη-Πάτρα αντίστοιχα. Την περίοδο 2012-13 τερμάτισε στη 13η θέση στην «ξεχειλωμένη» Β' Εθνική των 21 ομάδων. Την περίοδο 2013-14, τερμάτισε στην 7η θέση του «μικρού» νοτίου ομίλου της Β' Εθνικής των 14 ομάδων. Την περίοδο 2014-15 τερμάτισε στην 8η θέση επί 13 ομάδων του νοτίου ομίλου, αλλά τώρα η προκήρυξη του πρωταθλήματος της Β' Εθνικής την υποχρέωνε σε αγώνες διαβάθμισης ενόψει της επανόδου από την επόμενη περίοδο στον ενιαίο όμιλο της Β' Εθνικής, μέσω και των οποίων κατόρθωσε να παραμείνει την ύστατη στιγμή. Τέλος, τις περιόδους 2015-16 και 2016-17τερμάτισε στην 7η θέση και 14η θέση του ενιαίου ομίλου Β' Εθνικής των 18 ομάδων αντίστοιχα. Την περίοδο 2017-18 και κατά το 52ο έτος της ιστορίας του, ο Γ.Σ. Καλλιθέα αγωνίστηκε για 32η φορά στην Β' Εθνική κατηγορία, όποτε και υποβιβάστηκε στην ερασιτεχνική πλέον, Γ' Εθνική κατηγορία. Από τα υπόλοιπα 20 χρόνια της ιστορίας του, 4 αγωνίστηκε στην Α' Εθνική (2002-2006), 12 στη Γ' Εθνική (1982-1987, 1990-1993, 1994-1997 και 2009-2010) και 4 (1966-1969, 1975-1976) στην Α' Ε.Π.Σ. Αθηνών. 

Στα επαγγελματικά πρωταθλήματα της Α' Εθνικής και Β' Εθνικής κατηγορίας και της επαγγελματικής τότε Γ' Εθνικής αγωνίστηκε με την επαγγελματική επωνυμία «Γ.Σ. Καλλιθέα ΠΑΕ», η οποία έπαψε να υφίσταται από το 2018 και τον υποβιβασμό του Γ.Σ. Καλλιθέα στο ερασιτεχνικό πρωτάθλημα της Γ' Εθνικής.

Την αγωνιστική περίοδο (2018-19) αγωνίστηκε στο ερασιτεχνικό πρωτάθλημα της Γ' Εθνικής ερασιτεχνικής κατηγορίας, συμμετέχοντας στον 7ο όμιλο των συνολικά 12 ομάδων. Τερμάτισε 7η όπου και σώθηκε τελευταία αγωνιστική.

Την αγωνιστική περίοδο (2019-20) αγωνίστηκε στο ερασιτεχνικό πρωτάθλημα της Γ' Εθνικής ερασιτεχνικής κατηγορίας, συμμετέχοντας στον 5ο όμιλο των συνολικά 14 ομάδων. Έκανε μια καταπληκτική πορεία, τερμάτισε 1η (λόγω διακοπής του πρωταθλήματος) και τελικά πέτυχε την άνοδο στην Football league 2020-21, μετά από δύο χρόνια απουσίας από τις επαγγελματικές κατηγορίες.

Την ποδοσφαιρική σεζόν (2020-21) η Καλλιθέα έλαβε μέρος στο Νότιο Όμιλο της τρίτης τη τάξει κατηγορίας, Football League. Διέγραψε μία εξαιρετική πορεία ευρισκόμενη σταθερά στις τρεις πρώτες θέσεις της βαθμολογίας από την αρχή του πρωταθλήματος, έχοντας μάλιστα και την καλύτερη επίθεση του ομίλου. Ωστόσο, στο νικηφόρο της αγώνα ενάντια στον Αστέρα Βλαχιώτη, υπέπεσε σε παράπτωμα αντικανονικής συμμετοχής ποδοσφαιριστή (συγκεκριμένα στη μη δήλωση του Γ. Χοτζάλλι στο φύλλο αγώνος), με αποτέλεσμα την κατακύρωση του ματς υπερ του Βλαχιώτη και την επιπλέον αφαίρεση 3 βαθμών από την ομάδα της Αθήνας. Παρότι, λοιπόν, η πορεία πρωταθλητισμού της Καλλιθέας ανεκόπη εξωαγωνιστικά, κατάφερε τελικά να τερματίσει στην 6η θέση και να προβιβαστεί στη νέα ενοποιημένη Β’ Κατηγορία των 36 ομάδων.

### Ως Athens Καλλιθέα

Το καλοκαίρι του 2022 αποφασίστηκε το ποδοσφαιρικό τμήμα του Γ.Σ. Καλλιθέα να μετονομαστεί σε Athens Kallithea FC. Αγωνιστικά, η ομάδα τερμάτισε και πάλι στην 2η θέση με 65 βαθμούς, χάνοντας την άνοδο για μόλις 2 βαθμούς, κάνοντας μια πορεία καλύτερη από την περσινή. Αξιοσημείωτο για την Athens Kallithea ήταν πως η άνοδος κρίθηκε στις τελευταίες αγωνιστικές, αλλά δυστυχώς δεν κρίθηκε για την αθηναϊκή ομάδα.

Χρώματα-έμβλημα
---------------

Το πρώτο έμβλημα του συλλόγου αποτελούσαν τέσσερις κύκλοι, που συμβόλιζαν τις τέσσερις ομάδες της συγχώνευσης του 1966. Με την προσθήκη και του Πυρσού το 1967 οι κύκλοι έγιναν πέντε, πράγμα που προκάλεσε προβλήματα με την Επιτροπή Ολυμπιακών Αγώνων. 

Θεσπίστηκε λοιπόν νέο σήμα: η ασπίδα αρχαίου Έλληνα πολεμιστή και τα πέντε αστέρια σε διαγώνια παράταξη. Το έμβλημα της Καλλιθέας αντικατοπτρίζει την ενοποίηση πέντε συλλόγων της περιοχής το 1966, από την οποία προέκυψε η σημερινή ομάδα. Οι πέντε ομάδες ήταν ο Έσπερος, ο Ηρακλής, η Α.Ε. Καλλιθέας, ο Καλλιθαϊκός και ο Πυρσός.

Η αδελφοποίηση και απεικόνισή τους στο σήμα της ομάδας υποδηλώνουν την ειρηνική συνύπαρξη όλων των ομάδων αλλά και την ηρεμία στην περιοχή. Η λάμψη των αστέρων προσθέτει δύναμη και αίγλη στην προσπάθεια της ομάδας. Όσον αφορά την επιλογή των χρωμάτων, δεν θα μπορούσαν να είναι άλλα από το λευκό και το μπλε, τα ελληνικά χρώματα, αφού η αρχική κίνηση των συλλόγων της περιοχής αποσκοπούσε στη δυναμική παρουσία, κάτι που ήταν πιο εύκολο να γίνει κάτω από τη γαλανόλευκη σημαία. Αξίζει βέβαια να σημειωθεί ότι το λευκό και το μπλε ήταν και τα χρώματα των δύο βασικών ομάδων της συγχώνευσης, δηλαδή του Εσπέρου και του Ηρακλή.

* 1966–19721966–1972
* μέχρι το 2022μέχρι το 2022

### Εμφάνιση

Η στολή της Καλλιθέας είναι μπλε και λευκή. Διάφοροι συνδυασμοί και παραλλαγές έχουν χρησιμοποιηθεί από το 1966 μέχρι σήμερα και ορισμένες από αυτές φέρουν οριζόντιες ή κάθετες ρίγες. 

Αξιοσημείωτη είναι η στολή που φορέθηκε από το 1970 εώς το 1973. Έδωσε μάλιστα στην Καλλιθέα το προσωνύμιο "England" αφού θύμιζε στους φιλάθλους της ομάδας την περίφημη αμφίεση της Εθνικής Αγγλίας (λευκή φανέλα, βαθύ μπλε σορτσάκι, λευκές κάλτσες). 

Από τη δεκαετία του '80 και κατά τα νεότερα χρόνια, η ομάδα είθισται να χρησιμοποιεί τις μπλε φανέλες για τους εντός έδρας αγώνες της και τις αντίστοιχες λευκές ως φιλοξενούμενη. Παρακάτω παρουσιάζονται ορισμένες από τις πιο χαρακτηριστικές φανέλες στην ιστορία της Καλλιθέας:

|  |  |  |  |  |  |
| --- | --- | --- | --- | --- | --- |
| 




**1968-1969**
 | 




**1970-71**
 | 




**1974-75**
 | 




**1979-80**
 | 




**1983-84**
 | 




**1987-88**
 |
| 




**1994-95**
 | 




**2001-02**
 | 




**2003-04**
 | 




**2007-08**
 | 




**2009-10**
 | 




**2012-13**
 |
| 




**2014-15**
 | 




**2019-20**
 |  |

**Χορηγοί και εταιρείες ένδυσης**

| Σεζόν | Δημιουργός φανέλας | Χορηγός |
| --- | --- | --- |
| 1982-83 | Adidas | - |
| 1983-84 |
| 1984-85 |
| 1985-86 | Diadora |
| 1986-87 |
| 1987-88 | ΠΡΟ - ΠΟ |
| 1988-89 | Adidas |
| 1989-90 |
| 1990-91 |
| 1991-92 | Reusch | - |
| 1992-93 |
| 1993-94 |
| 1994-95 |
| 1995-96 | Admiral | FILMNET |
| 1996-97 | OPEL |
| 1997-98 | Lotto | ΞΕΝΕΣ ΓΛΩΣΣΕΣ
Ν. ΣΑΛΕΥΡΗ |
| 1998-99 |
| 1999-00 |
| 2000-01 | ΛΑΪΚΟ ΛΑΧΕΙΟ |
| 2001-02 |
| 2002-03 | Diadora | Aventis |
| 2003-04 | ΞΕΝΕΣ ΓΛΩΣΣΕΣ
Ν. ΣΑΛΕΥΡΗ |
| 2004-05 | Puma |
| 2005-06 | Admiral | OΠΑΠ |
| 2006-07 |
| 2007-08 | - |
| 2008-09 |
| 2009-10 | ΟΠΑΠ |
| 2010-11 | Puma |
| 2011-12 | Givova |
| 2012-13 | Τζόκερ |
| 2013-14 |
| 2014-15 | Nike | ΛΟΤΤΟ |
| 2015-16 | Πάμε Στοίχημα |
| 2016-17 | - |
| 2017-18 |
| 2018-19 |
| 2019-20 | Adidas |
| 2020-21 | Nike | Make a Wish |
| 2021-22 | Zeus |  |
| 2022-23 | Kappa |  |

Η πορεία διαχρονικά
-------------------

### Ως Γ.Σ. Καλλιθέα

| Περίοδος | Κατηγορία | Θέση | Νίκες | Ισοπαλίες | Ήττες | Γκολ | Βαθμοί | Αποτέλεσμα | Σημειώσεις |
| --- | --- | --- | --- | --- | --- | --- | --- | --- | --- |
| 1966-67 | Α'  ΕΠΣΑ | 3η | 13 | 7 | 6 | 40-29 | 59 | Παραμονή |  |
| 1967-68 | Α'  ΕΠΣΑ | 4η | 8 | 10 | 4 | 27-21 | 47 | Παραμονή |  |
| 1968-69 | Α'  ΕΠΣΑ | 1η | 16 | 4 | 2 | 51-16 | 58 | Προβιβασμός |  |
| 1969-70 | Β' ΕΘΝΙΚΗ | 4η | 16 | 10 | 8 | 42-23 | 76 | Παραμονή |  |
| 1970-71 | Β' ΕΘΝΙΚΗ | 4η | 14 | 11 | 9 | 38-27 | 73 | Παραμονή |  |
| 1971-72 | Β' ΕΘΝΙΚΗ | 5η | 14 | 14 | 10 | 30-22 | 80 | Παραμονή |  |
| 1972-73 | Β' ΕΘΝΙΚΗ | 6η | 12 | 16 | 10 | 44-35 | 78 | Παραμονή |  |
| 1973-74 | Β' ΕΘΝΙΚΗ | 14η | 10 | 12 | 16 | 28-37 | 29 | Παραμονή |  |
| 1974-75 | Β' ΕΘΝΙΚΗ | 13η | 12 | 12 | 14 | 36-33 | 33 | Υποβιβασμός |
| 1975-76 | Α' ΑΘΗΝΩΝ | 1η | 25 | 5 | 0 | 70-16 | 55 | Προβιβασμός |  |
| 1976-77 | Β' ΕΘΝΙΚΗ | 9η | 13 | 12 | 13 | 40-42 | 38 | Παραμονή |  |
| 1977-78 | Β' ΕΘΝΙΚΗ | 4η | 19 | 7 | 12 | 43-32 | 45 | Παραμονή |  |
| 1978-79 | Β' ΕΘΝΙΚΗ | 9η | 14 | 8 | 16 | 44-46 | 36 | Παραμονή |  |
| 1979-80 | Β' ΕΘΝΙΚΗ | 6η | 15 | 8 | 15 | 46-35 | 30 | Παραμονή |  |
| 1980-81 | Β' ΕΘΝΙΚΗ | 6η | 15 | 9 | 14 | 50-52 | 39 | Παραμονή |  |
| 1981-82 | Β' ΕΘΝΙΚΗ | 19η | 9 | 11 | 18 | 34-56 | 26 | Υποβιβασμός |  |
| 1982-83 | Γ' ΕΘΝΙΚΗ | 2η | 17 | 5 | 8 | 38-27 | 39 | Παραμονή |  |
| 1983-84 | Γ' ΕΘΝΙΚΗ | 7η | 14 | 12 | 12 | 52-43 | 40 | Παραμονή |  |
| 1984-85 | Γ' ΕΘΝΙΚΗ | 5η | 16 | 13 | 11 | 58-44 | 45 | Παραμονή |  |
| 1985-86 | Γ' ΕΘΝΙΚΗ | 3η | 21 | 9 | 8 | 72-33 | 48 | Παραμονή | Από την ΚΑΛΛΙΘΕΑ αφαιρέθηκαν 9 βαθμοί στην υπόθεση του ποδοσφαιριστή Σύρτη και ΔΕΝ ανέβηκε |
| 1986-87 | Γ' ΕΘΝΙΚΗ | 2η | 20 | 12 | 6 | 60-37 | 50 | Προβιβασμός |  |
| 1987-88 | B' ΕΘΝΙΚΗ | 14η | 11 | 10 | 13 | 33-40 | 32 | Παραμονή |  |
| 1988-89 | B' ΕΘΝΙΚΗ | 17η | 6 | 12 | 16 | 36-54 | 24 | Παραμονή |  |
| 1989-90 | B' ΕΘΝΙΚΗ | 16η | 9 | 7 | 18 | 34-54 | 25 | Υποβιβασμός |  |
| 1990-91 | Γ' ΕΘΝΙΚΗ | 7η | 14 | 8 | 12 | 30-31 | 36 | Παραμονή |  |
| 1991-92 | Γ' ΕΘΝΙΚΗ | 10η | 14 | 5 | 15 | 40-43 | 33 | Παραμονή |  |
| 1992-93 | Γ' ΕΘΝΙΚΗ | 1η | 18 | 9 | 7 | 57-35 | 63 | Προβιβασμός |  |
| 1993-94 | Β' ΕΘΝΙΚΗ | 18η | 6 | 6 | 22 | 33-71 | 24 | Υποβιβασμός |  |
| 1994-95 | Γ' ΕΘΝΙΚΗ | 4η | 16 | 12 | 6 | 52-33 | 60 | Παραμονή |  |
| 1995-96 | Γ' ΕΘΝΙΚΗ | 10η | 11 | 14 | 9 | 38-30 | 47 | Παραμονή |  |
| 1996-97 | Γ' ΕΘΝΙΚΗ | 2η | 19 | 8 | 7 | 49-28 | 65 | Προβιβασμός |  |
| 1997-98 | Β' ΕΘΝΙΚΗ | 10η | 11 | 12 | 11 | 42-37 | 45 | Παραμονή |  |
| 1998-99 | Β' ΕΘΝΙΚΗ | 5η | 19 | 5 | 10 | 59-40 | 62 | Παραμονή |  |
| 1999-00 | Β' ΕΘΝΙΚΗ | 10η | 14 | 7 | 13 | 41-38 | 49 | Παραμονή |  |
| 2000-01 | Β' ΕΘΝΙΚΗ | 8η | 12 | 8 | 10 | 43-32 | 44 | Παραμονή |  |
| 2001-02 | Β' ΕΘΝΙΚΗ | 2η | 13 | 8 | 5 | 43-24 | 47 | Προβιβασμός |  |
| 2002-03 | Α' ΕΘΝΙΚΗ | 13η | 6 | 8 | 16 | 29-46 | 26 | Παραμονή |  |
| 2003-04 | Α' ΕΘΝΙΚΗ | 12η | 5 | 12 | 13 | 37-42 | 27 | Παραμονή |  |
| 2004-05 | Α' ΕΘΝΙΚΗ | 9η | 9 | 10 | 11 | 39-44 | 37 | Παραμονή |  |
| 2005-06 | Α' ΕΘΝΙΚΗ | 15η | 4 | 8 | 18 | 28-49 | 20 | Υποβιβασμός |  |
| 2006-07 | B' ΕΘΝΙΚΗ | 7η | 13 | 8 | 13 | 45-42 | 47 | Παραμονή |  |
| 2007-08 | B' ΕΘΝΙΚΗ | 6η | 15 | 7 | 12 | 40-35 | 52 | Παραμονή |  |
| 2008-09 | B' ΕΘΝΙΚΗ | 17η | 7 | 13 | 14 | 25-43 | 34 | Υποβιβασμός |  |
| 2009-10 | Γ' ΕΘΝΙΚΗ | 1η | 23 | 0 | 9 | 54-28 | 69 | Προβιβασμός |  |
| 2010-11 | Β' ΕΘΝΙΚΗ | 18η | 3 | 10 | 21 | 27-54 | 19 | Παραμονή | Η ΚΑΛΛΙΘΕΑ δεν υποβιβάστηκε. Μετά την επιβολή ποινών υποβιβάστηκαν οι : Εθνικός Πειραιώς - Ιωνικός -  Αναγέννηση Καρδίτσας -  Ηλιούπολη |
| 2011-12 | Β' ΕΘΝΙΚΗ | 3η | 19 | 7 | 8 | 58-32 | 64 | Παραμονή | Παίξαμε Play off για μια θέση στην Α’ Εθνική.Τερματίσαμε στη 2η θέση πίσω από τον Πλατανιά |
| 2012-13 | Β' ΕΘΝΙΚΗ | 13η | 12 | 14 | 14 | 42-44 | 50 | Παραμονή |  |
| 2013-14 | Β' ΕΘΝΙΚΗ | 7η | 9 | 12 | 5 | 32-21 | 39 | Παραμονή |  |
| 2014-15 | Β' ΕΘΝΙΚΗ | 8η | 9 | 6 | 9 | 25-25 | 33 | Παραμονή | Play Out για τρεις θέσεις παραμονής στη Β’ Εθνική. Σωθήκαμε τερματίζοντας στην 3η θέση |
| 2015-16 | Β' ΕΘΝΙΚΗ | 7η | 15 | 7 | 12 | 41-31 | 49 | Παραμονή |  |
| 2016-17 | Β' ΕΘΝΙΚΗ | 14η | 9 | 6 | 19 | 42-49 | 33 | Παραμονή |  |
| 2017-18 | Β' ΕΘΝΙΚΗ | 16η | 6 | 9 | 19 | 26-40 | 21 | Υποβιβασμός |  |
| 2018-19 | Γ' ΕΘΝΙΚΗ | 7η | 5 | 12 | 5 | 23-15 | 27 | Παραμονή | Από την επόμενη αγωνιστική περίοδο η Β’ Εθνική χωρίζεται σε Super League2 (ένας όμιλος) και Football League (ένας όμιλος). Έτσι την περίοδο 2019-2020 η Γ’ Εθνική θα είναι η τέταρτη ιεραρχικά κατηγορία. Επομένως όλες οι ομάδες της Γ’ Εθνικής, από τον πρώτο μέχρι τον τελευταίο, έχασαν μία κατηγορία. |
| 2019-20 | Γ' ΕΘΝΙΚΗ | 1η | 16 | 5 | 2 | 39-15 | 53 | Προβιβασμός | Το πρωτάθλημα διεκόπη τρεις αγωνιστικές πριν από το τέλος λόγω κορωνοϊού. Με απόφαση της διοργανώτριας (ΕΠΟ), η βαθμολογία κατά τη στιγμή της διακοπής θεωρήθηκε τελική. |
| 2020-21 | Football League | 6η | 7 | 5 | 6 | 18-13 | 23 | Προβιβασμός | Με την ενοποίηση από την περίοδο 2021-22 της δεύτερης (SUPERLEAGUE 2) και της τρίτης (FOOTBALL LEAGUE) ιεραρχικά κατηγορίας, οι οκτώ (8) πρώτοι προβιβάζονται στη SUPERLEAGUE 2. |
| 2021-22 | Super League 2 | 2η | 19 | 8 | 5 | 46-19 | 65 | Παραμονή |  |

### Ως Athens Καλλιθέα

| Περίοδος | Κατηγορία | Θέση | Νίκες | Ισοπαλίες | Ήττες | Γκολ | Βαθμοί | Αποτέλεσμα | Σημειώσεις |
| --- | --- | --- | --- | --- | --- | --- | --- | --- | --- |
| 2022-23 | Super League 2 | 2η | 20 | 5 | 3 | 54-21 | 65 | Παραμονή |  |
| 2023-24 | Super League 2 |  |  |  |  |  |  |  |  |

### Διακρίσεις

#### Ως Γ.Σ. Καλλιθέα

* Πρωταθλήτρια Α΄ Κατηγορίας ΕΠΣ Αθηνών (άνοδος στη Β΄ Εθνική) τις περιόδους 1968-69 και 1975-76.
* Πρωταθλήτρια Γ΄ Εθνικής (άνοδος στη Β΄ Εθνική) τις περιόδους 1976 (ως ειδικό ερασιτεχνικό πρωτάθλημα), 1992-93 και 2009-10.
* 2η θέση στη Β΄ Εθνική την περίοδο 2001-02 (άνοδος στην Α΄ Εθνική).
* 2η θέση στη Γ΄ Εθνική τις περιόδους 1982-83 (ανέβαινε μόνο ο πρώτος) και 1996-97 (άνοδος στη Β΄ Εθνική).
* 9η θέση στην Α΄ Εθνική την περίοδο 2004-05.
* Πρόκριση στα προημιτελικά (φάση των 8) του Κυπέλλου Ελλάδας τις περιόδους 1969-70 (*αποκλεισμός από τον μετέπειτα κυπελλούχο Άρη*), 1978-79, 1986-87 (*αποκλεισμός από τον μετέπειτα κυπελλούχο ΟΦΗ*), 2001-02 και 2009-10 (*αποκλεισμός από τον μετέπειτα κυπελλούχο Παναθηναϊκό*).

#### Αξιοσημείωτα αποτελέσματα

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Σεζόν/Χρονιά |  | Αγώνας |  | Σκορ |
| --- | --- | --- | --- | --- |
| 1970 |  | Ολυμπιακός - **Καλλιθέα** (φιλικό) |  | **2–4** |
| 1989-90 |  | Καλλιθέα – Ολυμπιακός (αγώνας κυπέλλου) |  | **0–0** |
| 2002-03 |  | Ολυμπιακός - **Καλλιθέα** (αγώνας κυπέλλου) |  | **0–1** |
| 2004-05 |  | **Καλλιθέα** – Ολυμπιακός (αγώνας κυπέλλου) |  | **3–2** |
| 2004-05 |  | Καλλιθέα – Ολυμπιακός |  | **1–1** |
| 1983-84 |  | Παναθηναϊκός – Καλλιθέα |  | **0–0** |
| 1985-86 |  | ΑΕΚ - Καλλιθέα (αγώνας κυπέλλου) |  | **1–1** |
| 1986 |  | **Καλλιθέα** – ΑΕΚ (φιλικό) |  | **3–0** |
| 1987-88 |  | **Καλλιθέα** – ΑΕΚ (αγώνας κυπέλλου) |  | **3–2** |
| 2003-04 |  | ΑΕΚ – Καλλιθέα |  | **1–1** |
| 2010 |  | **Καλλιθέα** – ΑΕΚ (Φιλικό) |  | **2–1** |
| 2012 |  | **Καλλιθέα** – ΑΕΚ (φιλικό) |  | **1–0** |
| 2002-03 |  | ΠΑΟΚ – **Καλλιθέα** |  | **2–3** |
| 2004-05 |  | Καλλιθέα – ΠΑΟΚ |  | **1–1** |
| 2005-06 |  | Καλλιθέα – ΠΑΟΚ |  | **1–1** |
| 2012-13 |  | **Καλλιθέα** – ΠΑΟΚ |  | **2–0** |  |
| 2002-03 |  | Άρης - Καλλιθέα |  | **1–1** |
| 2003-04 |  | **Καλλιθέα** – Άρης |  | **4–0** |
| 2003-04 |  | Άρης – **Καλλιθέα** |  | **0–1** |
| 2004-05 |  | Άρης - Καλλιθέα |  | **2–2** |
| 2004-05 |  | **Καλλιθέα** – Άρης |  | **3–1** |
| 2016-17 |  | **Καλλιθέα** – Άρης |  | **2–0** |
| 2017-18 |  | Καλλιθέα – Άρης |  | **0–0** |

 |

### Αξιοσημείωτοι ποδοσφαιριστές

* Θέμης Ντούλας
* Λουκάς Καραδήμος
* Φάνης Γκέκας
* Γιάννης Μαξούρης
* Στέφανος Κυριαζής
* Μπάμπης Τεννές
* Γκόραν Πέτκοβιτς
* Μπόρισλαβ Γκεοργκίεφ
* Γιώργος Κιούρκος
* Σπύρος Γόγολος
* Γιάννης Χατζηράπτης
* Γιώργος Σκρέκης
* Υβ Τριαντάφυλλος
* Αλέκος Αλεξανδρής
* Λάκης Γκλέζος
* Θαλής Τσιριμώκος
* Λεωνίδας Βόκολος
* Μπλένταρ Κόλα
* Μάρκο Μαρκόφσκι
* Γιώργος Κουτρουμπής
* Φιορίν Ντουρμισάι
* Βαγγέλης Πλατέλλας
* Γρηγόρης Μάκος
* Κοσμάς Καράβας
* Ματθαίος Μαρουκάκης
* Κλεάνθης Νικολαϊδης

### Αξιοσημείωτοι προπονητές

* Κώστας Νεστορίδης
* Θανάσης Κίνλεϊ
* Χρήστος Ζαντέρογλου
* Σπύρος Λιβαθηνός
* Νίκος Κόβης
* Αντώνης Μανίκας
* Νίκος Καρούλιας
* Νίκος Κουρμπανάς
* Μπάμπης Τεννές
* Τάκης Λεμονής
* Σάββας Παντελίδης
* Νίκος Παντέλης
* Λουκάς Καραδήμος
* Γιώργος Σίμος

Διοίκηση ΠΑΕ
------------

|
|  |
| Θέση | Όνομα |
| Πρόεδρος Δ.Σ. | Δημήτρης Ζερβός |
| Αντιπρόεδρος | Βίκτωρ Τσιολέκας |
| Μέλη | Άγγελος Μπούτας |
| Ανέστης Παπαδούδης |
| Παύλος Τσιολέκας |

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 16 Απριλίου 2024.
2. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 16 Απριλίου 2024.
3. ↑  «Ημερήσιος Τύπος. Από το αρχείου του Έσπερου». *esperos.com*. Αρχειοθετήθηκε από το πρωτότυπο στις 29 Απριλίου 2023.
4. ↑  Αγώνες και βαθμολογία περιόδου 1966-67
5. ↑  Αγώνες και βαθμολογία περιόδου 1967-68
6. 1 2  Αγώνες και βαθμολογία περιόδου 1968-69
7. ↑  «Όταν η χούντα «εκτέλεσε» το ποδόσφαιρο». *www.gazzetta.gr*. Ανακτήθηκε στις 21 Ιουνίου 2019.
8. 1 2  Αγώνες και βαθμολογία περιόδου 1969-70
9. ↑  Αγώνες και βαθμολογία περιόδου 1970-71
10. ↑  Αγώνες και βαθμολογία περιόδου 1971-72
11. ↑  Αγώνες και βαθμολογία περιόδου 1972-73
12. ↑  Αγώνες και βαθμολογία περιόδου 1973-74
13. ↑  Αγώνες και βαθμολογία περιόδου 1974-75
14. 1 2  Αγώνες και βαθμολογία περιόδου 1975-76
15. ↑  Αγώνες και βαθμολογία περιόδου 1976-77
16. ↑  Αγώνες και βαθμολογία περιόδου 1977-78
17. 1 2  Αγώνες και βαθμολογία περιόδου 1978-79
18. ↑  Αγώνες και βαθμολογία περιόδου 1979-80
19. ↑  Αγώνες και βαθμολογία περιόδου 1980-81
20. ↑  Αγώνες και βαθμολογία περιόδου 1981-82
21. ↑  Αγώνες και βαθμολογία περιόδου 1982-83
22. ↑  Αγώνες και βαθμολογία περιόδου 1983-84
23. ↑  Αγώνες και βαθμολογία περιόδου 1984-85
24. ↑  Αγώνες και βαθμολογία περιόδου 1985-86
25. 1 2  Αγώνες και βαθμολογία περιόδου 1986-87
26. ↑  Αγώνες και βαθμολογία περιόδου 1987-88
27. ↑  Αγώνες και βαθμολογία περιόδου 1988-89
28. ↑  Αγώνες και βαθμολογία περιόδου 1989-90
29. ↑  Αγώνες και βαθμολογία περιόδου 1990-91
30. ↑  Αγώνες και βαθμολογία περιόδου 1991-92
31. 1 2  Αγώνες και βαθμολογία περιόδου 1992-93
32. ↑  Αγώνες και βαθμολογία περιόδου 1993-94
33. ↑  Αγώνες και βαθμολογία περιόδου 1994-95
34. ↑  Αγώνες και βαθμολογία περιόδου 1995-96
35. 1 2  Αγώνες και βαθμολογία περιόδου 1996-97
36. ↑  Αγώνες και βαθμολογία περιόδου 1997-98
37. ↑  Αγώνες και βαθμολογία περιόδου 1998-99
38. ↑  Αγώνες και βαθμολογία περιόδου 1999-00
39. ↑  Αγώνες και βαθμολογία περιόδου 2000-01
40. 1 2 3 4  Αγώνες και βαθμολογία περιόδου 2001-02
41. ↑  Αγώνες και βαθμολογία περιόδου 2002-03
42. ↑  Αγώνες και βαθμολογία περιόδου 2003-04
43. 1 2  Αγώνες και βαθμολογία περιόδου 2004-05
44. ↑  Αγώνες και βαθμολογία περιόδου 2005-06
45. ↑  Αγώνες και βαθμολογία περιόδου 2006-07
46. ↑  Αγώνες και βαθμολογία περιόδου 2007-08
47. ↑  Αγώνες και βαθμολογία περιόδου 2008-09
48. 1 2 3  Αγώνες και βαθμολογία περιόδου 2009-10
49. ↑  Αγώνες και βαθμολογία περιόδου 2010-11
50. ↑  Αγώνες και βαθμολογία περιόδου 2011-12
51. ↑  Αγώνες και βαθμολογία περιόδου 2012-13
52. ↑  Αγώνες και βαθμολογία περιόδου 2013-14
53. ↑  Αγώνες και βαθμολογία περιόδου 2014-15
54. ↑  Αγώνες και βαθμολογία περιόδου 2015-16
55. ↑  «footballleague.gr». Αρχειοθετήθηκε από το πρωτότυπο στις 13 Φεβρουαρίου 2015. Ανακτήθηκε στις 7 Φεβρουαρίου 2015.
56. ↑  Μια νέα σελίδα για την πρώην ‘ΠΑΕ ΚΑΛΛΙΘΕΑ’ actioninsports.com

Εξωτερικοί σύνδεσμοι
--------------------

* Athens Kallithea F.C. – Επίσημος ιστότοπος
* Γ.Σ. Καλλιθέα – Επίσημος ιστότοπος
* Kallithea FC Video

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ομάδες Super League 2 2023-2024 |
| --- |
|  |
| Α΄ Όμιλος | 
* ΑΕΚ Β
* Αιολικός Μυτιλήνης
* Αναγέννηση Καρδίτσας
* Απόλλων Πόντου
* Ηρακλής
* Καμπανιακός
* Κοζάνη
* Λάρισα
* Λεβαδειακός
* Μακεδονικός
* Νίκη Βόλου
* ΠΑΟΚ Β
 |
|  |
| Β΄ Όμιλος | 
* Αιγάλεω
* Γιούχτας
* Διαγόρας Ρόδου
* Ηλιούπολη
* Ιωνικός
* Καλαμάτα
* Καλλιθέα
* Ολυμπιακός Πειραιώς Β
* Παναθηναϊκός Β
* Παναχαϊκή
* Τηλυκράτης Λευκάδας
* Χανιά
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |